Fakultet islamskih nauka u Sarajevu - Wikipedia, slobodna enciklopedija

# Fakultet islamskih nauka u Sarajevu

### Sa Wikipedije, slobodne enciklopedije

Fakultet islamskih nauka u Sarajevu osnovan je na temelju odluka Vrhovnog sabora i Vrhovnog islamskog starješinstva Islamske zajednice u SFRJ. Rijaset Islamske zajednice u Bosni i Hercegovini preuzeo je prava osnivača. Fakultet je počeo je sa radom 15. šewwala 1397/ 29. septembra 1977. godine pod imenom Islamski teološki fakultet u Sarajevu.

U prethodnom periodu Fakultet se prilagođavao potrebama zajednice i zahtjevima vremena, to je rezultiralo izmjenama i dopunama nastavnog plana i programa i razuđivanjem studija. Tako je u akademskoj 1992/1993. godini teološkom odsjeku dodat i pedagoški. Akademske 1994/1995. godine na Fakultetu je otvoren i postdiplomski studij. Akademske 2002/2003. godine izvršena je temeljita reforma cjelokupnog dodiplomskog studja, uveden kreditni sistem i ustanovljene katedre.

Fakultet je najstarija i najprestižnija institucija visokoškolskog islamskog obrazovanja u jugoistočnoj Evropi. Naslanja se na viševjekovnu tradiciju islamskog obrazovanja u Bosni i Hercegovini koja počinje sa podizanjem prvih džamija, tekija i prvih osnovnih škola (muallim-hana) u drugoj polovini XV vijeka, nastavlja sa izgradnjom medresa, hanikaha, škola daru-l-Kur'an i daru-l-hadis u XVI vijekui približava evropskim modelima obrazovanja preko Šeriatske sudačke škole, Alijje – višeg stepena Gazi Husrevbegove medrese i Više islamske šeriatsko-teološke škole, u čijoj zgradi je smješten.

## [uredi] Izvor

Zvanična stranica Fakulteta islamskih nauka u Sarajevu

Preuzeto sa: "http://bs.wikipedia.org../../../f/a/k/Fakultet_islamskih_nauka_u_Sarajevu_5e49.html"

Kategorije: Islam | Obrazovanje u Sarajevu

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga